b'\n_START_ARTICLE_\nOwen McCourt\n_START_SECTION_\nIgralska kariera\n_START_PARAGRAPH_\nMcCourt je celotno kariero igral za mo\xc5\xa1tvo Cornwall Hockey Club v ligi Federal Amateur Hockey League, razen dveh tekem v letu 1907 za ECAHA mo\xc5\xa1tvo Montreal Shamrocks. V svojih zadnjih dveh sezonah je blestel, saj je bil vodilni igralec Cornwalla s 5 zadetki v sezoni 1905/06, v sezoni 1906/07, svoji zadnji, pa je postal celo vodilni strelec lige s 16 zadetki na 8 tekmah, od tega je bil 22. februarja proti Morrisburgu uspe\xc5\xa1en 7-krat._NEWLINE_Skupno je na 26 \xc4\x8dlanskih amaterskih tekmah zabil 23 golov.\n_START_SECTION_\nSmrt\n_START_PARAGRAPH_\n6. marca 1907 je McCourt igral za Cornwall Hockey Club proti mo\xc5\xa1tvu Ottawa Victorias. Tekma je bila ponovitev tekme 15. februarja 1907, za katero so pozneje v mo\xc5\xa1tvu Ottawa Victorias vlo\xc5\xbeili prito\xc5\xbebo, ker je za Cornwall zaigral tudi McCourt in \xc5\xa1e eden od njegovih soigralcev, kar je bilo sporno, ker sta poprej igrala za mo\xc5\xa1tvo Montreal Shamrocks. Na ponovitvi tekme je McCourt smel igrati, ker so za to poskrbeli v njegovem klubu do za\xc4\x8detka tekme. Na za\xc4\x8detku drugega pol\xc4\x8dasa so se igralci zapletli v pretep, v katerem jo je po glavi skupil prav McCourt. Nezavestnega so ga odpeljali z ledu in umrl je naslednje jutro.\n_START_SECTION_\nPosledice\n_START_PARAGRAPH_\nV dogodke tistega dne je posegla tudi policijska in sodna preiskava, ki je dosegla naslednjo razsodbo:_NEWLINE_Owen McCourt je umrl zaradi udarca hokejske palice Charlesa Massona med tekmo na drsali\xc5\xa1\xc4\x8du Victoria v mestu Cornwall, dne 6. marca 1907. Porota je mnenja, da \xc4\x8deprav ni dokazov o bolezenskem stanju pred napadom, ni bilo opravi\xc4\x8dila za udarec, kot npr. osebna provokacija, s strani obto\xc5\xbeenega Charlesa Massona. Po poslu\xc5\xa1anju sojenja in videnju dokazov va\xc5\xa1a porota nadalje predlaga, da naj zakonodaja uzakoni ukrepe v primerih, ko so lahko igralci ali obiskovalci, ki opogumljajo ali izvajajo grobo igro, hudo po\xc5\xa1kodovani._NEWLINE__NEWLINE_Vir:_NEWLINE_Na drugem znanem sojenju zaradi povzro\xc4\x8ditve incidenta med hokejsko tekmo (po sojenju Allanu Loneyju iz leta 1905) so Massona 10. aprila 1907 obsodili zaradi uboja. Obto\xc5\xbebo so v teku preiskave zni\xc5\xbeali iz umora na uboj zaradi nasprotovanja kraljevega to\xc5\xbeilca. Nekatere pri\xc4\x8de so nato pri\xc4\x8dale, da je McCourta \xc5\xa1e pred Massonom udaril drugi, neznani, igralec, tako da so Massona naposled oprostili._NEWLINE_Po incidentu je Cornwall izstopil iz lige, mo\xc5\xa1tvo Ottawa Victorias pa je bilo po izstopu mo\xc5\xa1tev Cornwalla in Montreal Montagnards razgla\xc5\xa1eno za prvaka. Ottawa Victoriasi so ironi\xc4\x8dno izzvali Stanleyjev pokal, kar so skrbniki Stanleyjevega pokala tudi odobrili, in izziv med prihodnjo sezono odigrali proti branilcem pokala, mo\xc5\xa1tvu Montreal Wanderers. Odigrali so dve tekmi in obe izgubili z izidoma 3-9 in 1-13._NEWLINE_Tekmo, na kateri je McCourt umrl, je sodil Emmett Quinn, ki je kasneje postal predsednik lige National Hockey Association (NHA).'